
ANAA ANG KATAWHANG 
PILIPINO SA mas lawom nga 
krisis sa padayon nga pagtaas 
sa presyo sa mga batakang 
palaliton ug serbisyo samtang 
padayon nga nagkunhod ang kita. 
Kaylap ang kawalay trabaho, 
kagutom, burukratikong korapsyon 
ug pasismo sa estado. Ang 
nahimo ra ni Marcos Jr sa pag- 
saka niya sa poder pinaagi sa 
walay ulaw nga pagpanikas mao 
ang dugang nga pagpahimulos 
ug paglupig sa mga masang 
Pilipino samtang nagtigom og 
dakong bahandi ug nagtago sa 
mga krimen sa iyang pamilya 
batok sa katawhan. 

Ang himalatyon nga alang- 
alang kolonyal ug alang-alang 


pyudal nga sistema nagbunga sa 
pinakagrabe nga krisis sa Pilipinas 
nagmugna usab og armadong pag- 
sukol. Ang nagkagrabe nga krisis 
maoy nagtukmod sa katawhang 
Pilipino aron labaw nga masabtan 
nga ang dalan sa demokratikong 
rebolusyon sa katawhan makata- 
runganon ug gikinahanglan aron 
dugmokon ang imperyalismo, pyu- 
dalismo ug burukrata kapitalismo. 

Ang kasamtangang mga poli- 
tikal ug sosyo-ekonomiko nga ka- 
himtang nagpatabunok sa yuta 
para sa pagpukaw, pag-organisa, 
ug pagmobilisa sa pinakalapad 
nga ihap sa katawhang Pilipino. 
Nagmugna kini og mga paborab- 
leng kondisyon para sa rebolus- 
yonaryong kalihukan, sa pag- 

panguna sa Communist Party of 
the Philippines (CPP), alang sa 
pagtipon sa gihimuslang mga 
hut-ong sa mga mamumuo, mag- 
uuma, petiburgesya sa syudad, 
ug nasudnong burgesya padu- 
long sa pagpakusog sa nasudnon 
demokratikong rebolusyon pinaagi 
sa malanatong gubat sa ka- 
tawhan batok sa rehimeng US- 
Marcos II. 

Sa isla sa Negros, ang 
nagharing pundok nila Marcos- 
Duterte desperadong naning- 
kamot apan napakyas pag-ayo 
sa pagbungkag sa rebolusyonar- 
yong kalihukan. Kini makita sa 
walay kinutuban nga suporta 
sa katawhan hilabi na sa New 
People's Army (NPA) nga mag- 


selebrar sa ika-54 nga anibersaryo 
sa pagkatukod niini karong uma- 
abot Marso 29. 

Si Marcos Jr ug ang iyang 
paksyon sa mga kawatan ug mga 
berdugo naglunsad sa ilang ma- 
lupigong hugaw nga gubat batok 
sa katawhan. Naggamit sila og 
istratehiya sa kontra-insurhensya 
nga naggamit sa triad opera- 
tions sa intelligence, psywar ug 
kombat nga mga operasyon. Gi- 
hulagway kini sa hilabi kakusog 
nga militarisasyon sa kabukiran, 
kuyanap nga pag-abuso sa taw- 
hanong katungod ug mga pag- 
pamatay nga walay silot, kam- 
panyang pagpangdaut batok sa 
rebolusyonaryong kalihukan, pugos 
ug peke nga mga “nagsurender 
nga NPA,” bangis nga redtag- 
ging, ug dugang pag-atake ba- 
tok sa lehitimong pagsupak. 

Sa patag sa propaganda, 
gigamit ang mga malimbongon 
nga taktika ug pag-armas sa 
pekeng mga balita ug dis-im- 
pormasyon aron himuong katuo- 
han ang pangangkon sa rehimen 
nga “nagmadaugon ang gubat” 
batok sa rebolusyonaryong kali- 
hukan. Gi-atake nila ang mga 
tigpamahayag, institusyon sa 
midya ug mga sibiko nga grupo 
nga ningsupak kanila aron imo- 
nopolisa ang diskurso publiko. 
Gigamit niini ang mass media ug 
mga online platforms para 
makamugna og mini nga klima 
sa pag-uswag.” 

Sa niining panahon sa dugang 
nga pagpamig-ot ug pagpanumpo 
nga ang mga grupong kultural ug 
propaganda ug ang kultural nga 
gimbuhaton kinahanglan ipakay- 
lap. Nakat-on kita kon giunsa sa 
CPP ug sa nasudnon demok- 
ratikong rebolusyon pagbuwelo, 
pagpadaghan ug pagpakusog pa- 
nahon sa wala pa ang balaod 
militar ug balaod militar nga 
paghari sa diktador nga si Mar- 
COS. 

Ang selebrasyon sa ika-50 
ka tuig sa Ang Paghimakas usa 


ka haom nga pahinumdom kon 
unsa kamahinungdanon ang gim- 
buhatong propaganda ug kul- 
tural sa pag-asdang sa gubat sa 
katawhan. Unang namantala pi- 
pila ka bulan human sa dekla- 
rasyon sa martial law niadtong 
Setyembre 1972, nagpakita kini 
sa pagbatok sa mga Negrosanon 
sa diktadurya ni Marcos ug sa 
ilang determinasyon sa pagtinguha 
nga matukod ang rebolusyonar- 
yong kalihukan ug ang NPA sa 
isla. 

Sa atong pagselebrar sa ika- 
50 nga anibersaryo sa Ang Paghi- 
makas, subli natong mapamatud- 
an nga walay pulos ang paning- 
kamot sa pasistang rehimen nga 
kita pahilumon. Ang pagsukol sa 
katawhan batok sa rehimen maka- 
patumaw, makahulma, ug maka- 
palig-on og mga bag-ong propa- 
gandista ug mga aktbistang pang- 
kultura. 

Kinahanglan mopaluyo sa kaw- 
sa sa masang linupigan ug gi- 
himuslan ang mas daghang mga 
artista, magsusulat, ug mga ma- 
mumuong pangkultura pinaagi 
sa mga kanta, balak, sayaw, 
dibuho, drowing, ug uban pang 
mga buhat sa arte. Kinahang- 
lang himuong prayoridad ang 
mga tema nga sama sa sulirang 
agraryo, langyaw nga ekonomi- 
kanhong pagpangawkaw, pakig- 
bisog sa pamuo, pagpang-abuso 
sa kababayen-an ug mga bata 
ug ekolohikal nga kadaut sam- 
tang gipadayag ang tinguha para 
sa tinuod nga kausaban ug re- 
bolusyonaryong kapuslanan. 

Ang kultural ug artistiko nga 
mga aktibidad kinahanglan maka- 
nunayon nga mouswag sa tibuok 
isla sa Negros sa lain-laing porma, 
gidaghanon ug kalidad. Sa kada 
larangan gerilya, kinahanglan 
magmantala og nasudnon, re- 
hiyonal, ug lokal nga mga pub- 
likasyon, ug mga literari dyornal 
nga mag-unod sa mga literari ug 
artistiko nga mga obra sa mga re- 
bolusyonaryong magsusulat ug 

Ang selebrasyon sa 
ika-50 ka tuig sa 
Ang Paghimakas 
usa ka haom nga 
pahinumdom 

kon unsa 
kamahinungdanon 
ang gimbuhatong 
propaganda ug 
kultural sa 
pag-asdang sa 
gubat sa katawhan. 

“Paghimakas 


Nagapasalamat ang Ang Paghimakas sa : 


mga kontribusyon agud mangin : 
madinalag-on ang ini nga isyu. Sa i 
pagpauswag sang aton Ang Paghimakas, 
ginapangabay sa tanan nga bumalasa : 
nga padayon nga mag-amot sang mga | 
balita, piktyur, istorya kag iban pa nga | 
sinulat. Nagapangayo man kami sang | 
inyo mga suhestyon kag komentaryo : 
paano pa gid ini pauswagon. 


I angpaghimakas@protonmail.com 

artista samtang nagpakuyanap 
usab og mga balita ug impormas- 
yon kalabot sa mga rebolusyonar- 
yong pwersa. Ang distribusyon ug 
pagpatuhop niini nga mga ma- 
teryales kinahanglan usab nga 
mapasiguro. 

Adunay panginahanglan nga 
makanunayon ug madasigon nga 
isistematisa ug idumala ang mga 
gimbuhatong kultural. Kini himuon 
kadungan sa sistematikong kati- 
lingbanong pakisusi, integrasyon 
sa masa, ug pag-organisa sa masa 
diha sa mga komunidad sa kasyu- 

daran ug kabanikanhan, sa mga 
pabrika ug sa mga eskwelahan. 
Ang paghimo sa gimbuhatong 
propaganda ug kultural taliwala 
sa masa nagkinahanglan og pag- 
gamit sa linyang masa. 

Adunay 'panginahanglan sa 
paggamit ug pagmaksimisa sa in- 
ternet ug multimidya isip pinaka- 
paspas nga pamaagi sa komuni- 
kasyon ug propaganda aron maa- 
bot ang kinatibuk-ang publiko. 
Hatagan og dakong importansya 
ang pag-adto sa masa para sa 
katuyoan sa pagpukaw, pag-or- 


ganisa ug pagmobilisa sa kataw- 
han batok sa reaksyunaryong 
rehimen. Ang atong gimbuhatong 
propaganda dapat mosilbi sa pag- 
palig-on sa atong organisasyon, 
sa pagsuporta sa mga pakig- 
bisog sa katawhan ug sa pag- 
tukod sa nagkahiusang prente 
aron sa pagpakyas kang Marcos 
Jr. 

Kakuyog ang bag-ong ka- 
dasig, ang Partido adunay hul- 
os nga katakos sa pagpangulo sa 
demokratikong rebolusyon sa 
katawhan ngadto sa kadaugan. 

